kardosdrur/scandi-wiki huggingface dataset:
VM i skak 2000 (FIDE)

VM i skak 2000 (FIDE) var en knockoutturnering, som sluttede med en finale mellem Viswanathan Anand fra Indien, og russisk fødte Alexej Sjirov fra Spanien. Anand blev FIDE-verdensmester i skak ved at vinde finalen 3½ – ½ (bedst af seks partier).

Tilføjelsen (FIDE) i navnet henviser til, at der var to verdensmester-titler på dette tidspunkt, idet Vladimir Kramnik fra Rusland havde titlen "klassisk" verdensmester, som han erobrede fra Garri Kasparov ved en match samme år. Dette var det tredje VM efter knockoutformat, hvor man startede med 128 spillere og spillede minimatcher på to partier i de første runder og endte med en finale over seks partier. Pga. det korte matchformat brugte man hurtigskak og lynskak som tiebreak ved uafgjort. 

Turneringens første seks runder blev afviklet mellem 27. november og 16. december 2000 i New Delhi, Indien. Finalen blev afviklet 20. – 27. december i Irans hovedstad, Teheran.

Baggrund

Knockoutturneringstabel 
Anand og Sjirovs vej til 1/8 finalerne gik således:

Eksterne henvisninger 
 Weeks, Mark: World Chess Championship 2000 FIDE Knockout Matches, artikel på Mark-Weeks.com

VM-matcher i skak
Sport i 2000
VM i skak 2002 (FIDE)

VM i skak 2002 (FIDE) var en knockoutturnering, som sluttede med en finale mellem Vassilij Ivantsjuk fra Ukraine og landsmanden Ruslan Ponomariov. Ponomariov blev FIDE-verdensmester i skak ved at vinde finalen 4½ – 2½ (bedst af otte partier). Med sine 18 år var han den yngste nogensinde til at vinde et seniorverdensmesterskab.

Tilføjelsen (FIDE) i navnet henviser til, at der var to verdensmester-titler på dette tidspunkt, idet Vladimir Kramnik fra Rusland havde titlen "klassisk" verdensmester. 

Dette var det fjerde VM efter knockoutformat. Man startede med 128 spillere og spillede minimatcher på to partier i de første runder og endte med en finale over otte partier. Pga. det korte matchformat brugte man hurtigskak og lynskak som tiebreak ved uafgjort. 

Turneringens første seks runder blev afviklet mellem 27. november og 14. december 2001 i Moskva, Rusland. Finalen blev afviklet 16. – 25. januar 2002 samme sted.

Knockoutturneringstabel 
Ivantsjuk og Ponomariovs vej til 1/8 finalerne gik således:

Eksterne henvisninger 
 Weeks, Mark: World Chess Championship 2001-02 FIDE Knockout Matches, artikel på Mark-Weeks.com

VM-matcher i skak
Sport i 2002
VM i skak 2004 (FIDE)

VM i skak 2004 (FIDE) var en knockoutturnering, som sluttede med en finale mellem Rustam Kasimdzjanov fra Usbekistan og Michael Adams fra Storbritannien. Kasimdzjanov blev en noget overraskende FIDE-verdensmester i skak ved at vinde finalen efter 3 – 3 i de ordinære seks partier og 1½ – ½ i en omkamp på hurtigskak. 

Tilføjelsen (FIDE) i navnet henviser til, at der var to verdensmester-titler på dette tidspunkt, idet Vladimir Kramnik fra Rusland havde titlen "klassisk" verdensmester. 

Dette var det femte og sidste VM efter knockoutformat. Man startede med 128 spillere og spillede minimatcher på to partier i de første runder og endte med en finale over seks partier. Pga. det korte matchformat brugte man hurtigskak og lynskak som tiebreak ved uafgjort. 

Turneringen blev spillet mellem den 19. juni og 13. juli 2004 i Tripoli, Libyen.

Knockoutturneringstabel 
Kasimdzjanov og Adams' vej til 1/8 finalerne gik således:

Efterspil 
Det næste VM i skak under FIDE blev afviklet som en dobbeltrundet alle-mod-alle-turnering i 2005 med deltagelse af bl.a. de to finalister fra dette VM. Turneringsformatet blev fortsat i World Chess Cup.

VM-matcher i skak
Sport i 2004
Mogens Staffeldt

Mogens Staffeldt (4. maj 1915 i Hellerup – 20. juli 1986) var en dansk boghandler og leder af Nordisk Boghandel i Østergade/Kongens Nytorv i København og var som broderen Jørgen Staffeldt medlem af Dansk Samling. Søn af overretssagfører Carl Bernhard Staffeldt (1875-1945). En anden bror var Sven Staffeldt.

Nordisk Boghandel fungerede som illegal central og mødested, og her blev Mogens Staffeldt og hans bror Jørgen arresteret 16. februar 1944. Indtil den 1. oktober samme år sad han arresteret og fængslet i Vestre Fængsel og Horserødlejren, hvorefter han fik lejlighed til at flygte til Sverige. Hans bror omkom derimod i tysk koncentrationslejr.

Holger Danske II opbyggedes på ny af Jens Lillelund, der havde en løs forbindelse til den første Holger Danske-gruppe med forbindelse til Mogens Staffeldt og Dansk Samling.

Kilder 
 Mogens Staffeldt i Modstandsdatabasen

Boghandlere fra Danmark
Mogens
Medlemmer af Holger Danske
Danskere i 1900-tallet
Modstandsfolk fra Dansk Samling
Tina Kjær

Tina Kjær (født 25. oktober 1972) er en dansk fotomodel.

Hun var også medværten "Blondinen" i Jarl Friis-Mikkelsens tv-program Skattefri Lørdag (1997-1999) og har desuden medvirket i reklamefilm.
  
Hun har stået model til flere årskalendere, plakater og reklamer. 

Bandet Shu-bi-dua lavede i 1997 en sang med titlen "10 ? → Tina" om hende. Den findes på albummet Shu-bi-du@ 16.

Hun har nu trukket sig helt tilbage fra offentligheden, og læser til dyrlæge i København.

Noter

Kilder 
Bt.dk – 15-06-2011 – Tina Kjær: Mit nye liv Hentet 15-06-2011

Fotomodeller fra Danmark
Tv-værter fra Danmark
Takao Doi

Takao Doi (født 18. september 1954) er en japansk astronaut, og har indtil videre fløjet to rumfærgemissioner STS-87 og STS-123. Han har i alt udført 2 rumvandringer.

Eksterne henvisninger 
 NASA Biografi af Takao Doi 
 Interview  

Astronauter fra Japan
JAXA
Personer fra Tokyo
Schloss Charlottenburg

Schloss Charlottenburg er det største slot i Berlin. Det ligger i Charlottenburg i bydelen Charlottenburg-Wilmersdorf.

Slottets historie 
Slottet blev opført mellem 1695 og 1699 i italiensk barokstil og hed oprindeligt Lietzenburg. Det blev tegnet af arkitekten Arnold Nering til Sophie Charlotte, kurfyrst Frederik 1. af Preussens hustru. Efter kroningen i Königsberg af Frederik til preussisk konge og Sophie Charlotte til dronning i 1701, blev slottet, der havde fungeret som sommerresidens, udvidet og ombygget. Det fik sit nuværende navn i 1705 efter dronningens død. Mellem 1709 og 1712 fandt endnu en udbygning sted med orangeriet og kuplen.

Frederik 1. døde i 1713, og Schloss Charlottenburg førte en skyggetilværelse under hans efterfølger, Frederik Vilhelm 1. af Preussen. Da Frederik den store kom til magten i 1740, iværksatte han endnu en udvidelse ved arkitekten Georg Wenzeslaus von Knobelsdorff med den østlige fløj. Senere koncentrerede Frederik sig om  Sanssouci i Potsdam, der blev færdigt i 1747.

S blev slottet helt færdigt under Frederik Vilhelm 2. med den vestlige tilbygning med teater og et lille orangeri af Carl Gotthard Langhans.

Slotsparken blev anlagt i slutningen af 1600-tallet af Simeon Godeau som fransk barokhave. I slutningen af 1700-tallet blev den delvist omdannet til engelsk landskabspark. I slotshaven findes bl.a. tehuset Belvedere bygget af Langhans i 1786, den napolitanske villa Neue Pavillon fra 1824 og mausolæet for dronning Louise fra 1810.

Slottet blev alvorligt beskadiget under 2. verdenskrig. Det blev genopbygget efter 1945 og er i dag museum. I det tidligere slotsteater findes et museum for forhistorisk arkæologi, Museum für Vor- und Frühgeschichte. I det lille orangeri er der restaurant. Parken er bypark for bl.a. Charlottenburger Altstadt. Der er planer om at indføre entré til parken.

Fra 2004 til 2006 var Schloss Charlottenburg sæde for Tysklands præsident, mens Schloss Bellevue blev renoveret.

Julemarked 
Der er hvert år op til jul et stort julemarked foran slottet. Markedet har både inden- og udendørs boder og udskænkningssteder og smårestauranter. Der er også underholdning på pladsen.

Weblinks 

Charlottenburg
Huset Hohenzollern
Operaakademiet

Operaakademiet er en dansk uddannelsesinstitution for sangere beliggende i København.

Akademiets historie 
Det blev oprettet ved kongelig anordning den 6. januar 1956 med det formål at uddanne operasangere i et samarbejde mellem Det Kongelige Danske Musikkonservatorium og Det Kongelige Teaters operaskole. Operaakademiet har til huse i Operaen på Dokøen og uddannelsen, der er 3-årig, foregår både i Operaen og på Det Kongelige Danske Musikkonservatorium. Hvert år i januar kan Operaakademiets elever opleves ved offentlige koncerter.

Kendte elever 
 Sine Bundgaard
 Sten Byriel
 Eva Johansson
 Tina Kiberg
 Palle Kibsgaard
 Morten Frank Larsen
 Frans Lasson
 Guido Paevatalu
 Nina Pavlovski
 Leif Roar
 Gitta-Maria Sjöberg
 Bo Skovhus
 Gertrud Spliid
 Henning von Schulman

Eksterne henvisninger 
 Det Kongelige Teater: Operaakademiet

Uddannelsesinstitutioner i København
Etableret i 1956
Akademiet
Marstrand

Marstrand er en svensk by nordvest for Göteborg i Kungälv kommune, Västra Götalands län, landskabet Bohuslän. Stedet blev angiveligt grundlagt af den norske kong Håkon 4. Håkonsson da området stadig var norsk. De ældste tegn på bymæssig bebyggelse i Marstrand går tilbage til 1291, da kilderne nævner franciskanere i Marstrand. I dag står kun ruinene af franciskanerklosteret tilbage; det blev revet ned i 1532.

Sandsynligvis er byen, som da tilhørte Norge, vokset op i 1200-tallet i forbindelse med sildefiskeriet. En ny rig fiskeperiode indtraf i sidste halvdel af 1500-tallet. I juli 1449 mødtes det norske rigsråd i Marstrand for at vælge Christian 1. til norsk konge. Til gengæld måtte kongen underskrive Norges første håndfæstning.

Da Sverige havde erobret området i 1658 blev Carlstens fæstning bygget ved Marstrand. Fæstningen ligger på Marstrandsøens højeste top, hvor den troner over byen. To gange er fæstningen blevet erobret af henholdsvis den norsk/danske statholder Gyldenløve og admiral Tordenskjold. Men fæstningen blev givet tilbage til Sverige begge gange som følge af forhandlinger.

Efter at Marstrand blev svensk, mistede byen sin betydning til fordel for Gøteborg. Oscar 2. af Sverige tilbragte gerne tid i Marstrand, og dermed blev stedet et populært sommersted for det finere selskab. Selskabshuset er bevaret på Marstrandsøen.

Den er i dag en populær sommerby, og en af Sveriges fremmeste sejlsportsbyer. Hvert år arrangeres det nationale og internationale mesterskab for sejlsport. Af interessante bygninger, som kan være et besøg værd, kan Marstrand Rådhus nævnes. Rådhuset, som er fra 1644, er det ældste stenhus i Bohuslän. 

Grænsen mellem Kattegat og Skagerrak trækkes med en ret linje fra Grenen ved Skagen i Danmark til Marstrand.

Eksterne henvisninger 

 Carlstens Fästning 

Byer i Kungälvs kommun
Carlstens fæstning

Carlstens fæstning (før 1658 og fra 1719 til 1720  Christiansteen fæstning)  er en fæstning som ligger i Marstrand, en by i det vestlige Sverige i Västra Götalands län. Fæstningen ligger på Marstrandsøens højeste punkt. Fæstningen er opkaldt efter den svenske kong Carl X Gustav.

Bygning af fæstningen 
Under opførelsen blev fæstningen brugt som fængsel og fangerne blev brugt som arbejdskraft til opførelsen. At blive dømt til "marstrandsarbejde" blev regnet som den strengeste straf i svensk lov, til og med strengere end dødsstraf. For at få mad og drikke måtte de indsatte optjene penge efter hvor meget de havde arbejdet. Blev en arbejder syg og ikke kunne arbejde fik han heller ikke mad. Optil 20 fanger kunne dele samme rum. Det tog 202 år fra opførelsen startede til fæstningen blev regnet som færdigbygget.

Efter at Marstrand blev svensk efter freden i Roskilde i 1658, bestemte den svenske konge Carl X Gustav, at der skulle bygges flere mindre forsvarsværker rundt på øerne. General og bygningsingeniør Johan Wärneschöld fik til opgave at bygge en mindre befæstning på toppen af Marstrandsøen. Han byggede en firkantet borggård af sten med et firkantet tårn ved den ene mur.

Man indså hurtigt, at fæstningen burde blive forstærket. Tårnet blev forstærket ved at man byggede det firkantete tårn ind i et nyt og rundt et. Murene blev forstærket og bygget højere. I løbet af 1600- og 1700-tallet blev fæstningen yderligere forstærket og udbygget. Ikke før i 1860 blev fæstningen regnet som helt færdigbygget.

Kildehenvisninger

Ekstern henvisning 
 Carlstens Fästning – Officiel hjemmeside

Fæstningsanlæg i Sverige
Bygninger, konstruktioner og anlæg i Västra Götalands län
Kungälvs kommun
Moinești

Moinești er en by i distriktet Bacău i Rumænien med  indbyggere..

Tristan Tzara, en af dadaismens grundlæggere, blev født her i 1896.

Kilder og henvisninger 

Byer i Rumænien
Byer i distriktet Bacău
Gheorghe Tătărescu

Gheorghe Tătărescu (født 21. december 1886, død 27. marts 1957) var en rumænsk politiker.

 Premierminister i 1934-37 og 1939-40
 Udenrigsminister i 1934, 1938 og 1945-47
 Krigsminister i 1934

I 1950, kort efter grundlæggelsen af Folkerepublikken Rumænien blev han arresteret og sendt til Sighet fængsel. Han blev løsladt i 1955 og døde kort derefter.

Politikere fra Rumænien
Sygepasser

En sygepasser er en nu udfaset sundhedsuddannelse, der er blevet erstattet af SOSU-uddannelserne.

Uddannelser
Stillingsbetegnelser inden for sundhed
Søren Hermansen (fodboldspiller)

Søren Hermansen (født 7. juli 1970) er en tidligere dansk fodboldspiller, der er cheftræner for Lyngby U/17.
Efter sommeren 2017 bliver han ungdomslandstræner for u16 og u18 landsholdet.
Som fodboldspiller var Hermansen aktiv for AGF og IK Skovbakken inden han var med til at rykke op i Superligaen med Aarhus Fremad. Han skiftede efter Fremads nedrykning til Lyngby FC. I 2000 rykkede han til belgiske KV Mechelen og i 2003 til islandske Throttur Reykjavik. I 2005 stoppede han karrieren. Hermansen nåede at score 75 mål i de danske divisioner.

2005-2008 var han assistenttræner i Vanløse IF, inden han blev cheftræner i Skovlunde IF 2008-2009. Han fortsatte derefter til BK Frem som ungdomstræner for U17 drenge. Søren Hermansen tog i 2011 imod trænerjobbet for U17 drenge i Lyngby BK. I 2015 blev han udnævnt til midlertidig træner for Lyngby BK NordicBet Liga hold. I dag er Søren Hermansen U17 drenge landsholdstræner for Dansk Boldspil-Union

Eksterne henvisninger 
 Søren Hermansen på transfermarket.com

Fodboldspillere fra Danmark
Fodboldspillere fra AGF
Fodboldtrænere fra Aarhus Fremad
Fodboldspillere fra Lyngby Boldklub
Fodboldspillere fra Akademisk Boldklub
Fodboldspillere fra KV Mechelen
Fodboldspillere fra Knattspyrnufélagið Þróttur
Fodboldtrænere fra Danmark
Personer fra Aarhus
Fodboldtrænere fra Lyngby Boldklub
Fodboldtrænere fra Vanløse IF
Friedrich Heinrich Jacobi

Friedrich Heinrich Jacobi (født 25. januar 1743 i Düsseldorf, død 10. marts 1819 i München) var en tysk filosof, der mest huskes for at udråbe nihilismen som oplysningstidens største fejltagelse. Han var fortaler for Glaube, en blanding af tro og tiltro, i stedet for rationel tænkning. Han var bror til Johann Georg Jacobi.

Eksterne henvisninger 
 

Filosoffer fra Tyskland
Tyskere i 1800-tallet
Tyskere i 1700-tallet
Personer fra Düsseldorf
Føderale Russiske Rumfartsorganisation

Den Føderale Russiske Rumfartsorganisation (russisk: Федеральное космическое агентство России), mest kendt som Roskosmos eller RKA, er den nationale rumfartsorganisation i Rusland. Roskosmos blev etableret i 1992 efter opløsningen af Sovjetunionen, og er en videreførelse af den sovjetiske rumfartsorganisation.

Roskosmos er ansvarlig for Ruslands videnskabelige rumprogram og almindelige udvikling af luftfartsteknologi. Hovedkvarteret ligger i Moskva, men hovedparten af organisationens aktiviteter finder sted i den nærliggende Stjernebyen; bl.a. træningsfaciliteter, mens hovedkontrolcentret ("Центр Управления Полетом", Tsentr Upravlenija Poletom) ligger i byen Koroljov. Affyringsfaciliteterne befinder sig hovedsageligt på Bajkonur-kosmodromen, Kasakhstan, men derudover benyttes også kosmodromen i Plesetsk i det nordlige Rusland. Anatolij Perminov har siden marts 2004 været generaldirektør.
 
Roskosmos er en af bidragsyderne til den internationale rumstation (ISS), og har indtil bidraget med modulerne Zarja og Zvezda. Zarja var det første modul der blev tilsluttet ISS. Det er blevet bygget og opsendt af Rusland, men er finansieret og ejet af USA. Roskosmos bidrager derudover med forsyninger og transport af mandskab med rumfartøjerne Sojuz TMA og Progress.

Eksterne link 
 Roskosmos  – officiel hjemmeside

Rumfartsorganisationer
Systematic

Systematic A/S er en international softwarevirksomhed, der blev grundlagt i Danmark i 1985. Systematic har mere end 1100 medarbejdere og leverer softwareløsninger til private og offentlige sektorer i mere end 50 lande.

Systematic har foruden hovedsædet i Aarhus kontorer i København, England, USA, Finland, Australien, New Zealand, Sverige, Tyskland, Canada, Forenede Arabiske Emirater og Rumænien.

Det store Aarhus-firma, der også leverer IT-løsninger til staten, blev i december 2021 politianmeldt af Rigspolitiet, efter Danwatch og TV2 havde afsløret, at firmaet i flere år havde eksporteret et militært kommando- og kontrolsystem ved navn SitaWare til De Forenede Arabiske Emirater.

Historie 
Systematic blev grundlagt i 1985 af Michael Holm og Allan Schytt (Allan Schytt forlod virksomheden i 1992). Virksomheden blev grundlagt under navnet Systematic Software Engineering, hvilket i 2007 blev ændret til Systematic. Grundlæggeren Michael Holm er fortsat direktør for virksomheden.

I 2017 fik Systematic sin hidtil største ordre til en værdi af 1,5 milliarder kroner for kommando-kontrol systemet SitaWare til det amerikanske forsvar. I 2019 udvidede Systematic hovedkontoret på Søren Frichs Vej i Aarhus med det nybyggede Systematic Tower på 14 etager.

Forretningsområder 
Systematic leverer løsninger inden for seks forretningsområder: Defence, Healthcare, Digitalisation, Intelligence & National Security, Library & Learning og Renewables & Utilities.

Til forsvarsområdet har Systematic udviklet produkter inden for command and control (Sitaware), military messaging (IRIS) og electronic warfare (EWare). Systematic er blevet beskyldt for at omgå det danske eksportforbud af militært udstyr til Forenede Arabiske Emirater ved at sælge SitaWare via et britisk datterselskab til Emiraterne. Systematic's svar på kritikken er, at sagen ikke har noget på sig og der er hverken rejst sigtelse eller tiltale.

Inden for sundheds-it-området har Systematic udviklet sundhedsplatformen Columna. Columna består af et klinisk informationssystem (EPJ), et klinisk logistiksystem, et servicelogistik-system samt et telemedicinsk system. Til biblioteks- og læringssektoren har Systematic udviklet bibliotekssystemet Cicero samt læringsplatformen MoMo. 

Systematic er leverandør af den elektroniske patientjournal Columna CIS til Region Nordjylland, Region Midtjylland og Region Syddanmark. Løsningen rummer både medicin, kliniske målinger, notater og behandlinger, samt overblik over patientens sygdomshistorik, diagnoser og kontakter i sundhedsvæsnet.

Systematics rolle i AGF Esport 
Systematic er medejer af AGF Esport og dette holds første hovedsponsor. AGF Esport blev dannet i 2018 i et samarbejde mellem AGF og Systematic. Som medejer af AGF Esport har Systematic en plads i bestyrelsen, der varetages af håndboldtræner Peter Bredsdorff-Larsen.

Referencer

Eksterne henvisninger 
 Officiel hjemmeside

Softwarevirksomheder i Danmark
Etableret i 1985
Amon Amarth

Amon Amarth er et svensk Melodisk dødsmetal-band med vægt på vikingetemaer, der blev dannet i 1988 i Tumba, Sverige, under navnet Scum som hovedsageligt spillede grindcore. I 1992 ændrede de navnet til Amon Amarth, som kommer fra et område i J.R.R. Tolkiens Midgård. Navnet betyder "Mount Doom" på Sindarin, et af Tolkiens elversprog.

Medlemmer

Nuværende medlemmer 
 Johan Hegg − Vokal
 Johan Söderberg − Guitar
 Olavi Mikkonen − Guitar
 Ted Lundström − Bas

Tidligere medlemmer 
Som Amon Amarth:
 Anders Hansson − Guitar (Thor Arise – Sorrow Throughout the Nine Worlds)
 Nico Kaukinen − Trommer (Thor Arise – Sorrow Throughout the Nine Worlds)
 Martin Lopez − Trommer
 Fredrik Andersson − Trommer (1998 - 2015)
Som Scum:
 Themgoroth − Vokal (forlod bandet inden demoen blev udgivet)

Diskografi

Studiealbums

Eksterne henvisninger 

 Interview hos antenna.nu 
 Officielle hjemmeside

Metalgrupper fra Sverige
Melodisk dødsmetal-grupper
Musikgrupper fra 1988
Kundgørelse

En kundgørelse er den grundlovsregulerede offentliggørelse af en ny lov eller en lovændring. Dermed sker kundgørelsen for at overholde juridiske formaliteter.

Kundgørelse af statens retsakter 
I henhold til Grundlovens § 22 skal regeringen (i praksis Civilstyrelsen) sørge for, at samtlige love kundgøres. Først efter dette er sket, kan statsmagten støtte ret på lovenes indhold overfor borgerne. Kundgørelsen sker i det elektroniske tidsskrift Lovtidende (for love, bekendtgørelser og traktater), der suppleres af Ministerialtidende (for cirkulærer m.v.).

Se også 
 Grundloven
 Lovtidende

Jura
Lovtidende

Lovtidende er et tidsskrift der udgives af den danske regering (Civilstyrelsen) som et dagblad, med det formål, at give den danske stats retsakter bindende virkning overfor almenheden. Således kan statsmagten ikke støtte ret på en retsakt, før end denne er blevet offentliggjort (kundgjort) i Lovtidende.

Lovtidende er blevet udgivet siden 1. januar 1871,
hvor det erstattede Departementstidende, og består af tre afdelinger:
 Afdeling A indeholder alle love, bekendtgørelser og anordning, bortset fra dem, der udkommer i afdeling B
 Afdeling B indeholder finanslove, tillægsbevillingslove og normeringslove
 Afdeling C indeholder traktater

Lovtidende blev oprindeligt udgivet i en trykt udgave, men udgives i dag elektronisk. 

Det er normalt, at love kundgøres dagen efter de stadfæstes, ligesom bekendtgørelser og anordninger kundgøres, der aktiverer love helt eller delvist, ligeledes normalt kundgøres dagen efter udstedelse. Det betyder, at Lovtidende kan udkomme lørdage, søndage og helligdage. En række administrative retsakter udgives ikke i Lovtidende men i Ministerialtidende, herunder cirkulærer og anstaltsanordninger.

Se også 
 Den Europæiske Unions Tidende
 Ministerialtidende
 Retsinformation

Litteratur 
Germer, Peter: Statsforfatningsret, 3. udgave. Jurist- og Økonomforbundets Forlag, 2001.

Referencer

Eksterne henvisninger 
Lovtidende
Retsinformation
Loven om udgivelsen af Lovtidende
Civilstyrelsen udgiver Lovtidende

Jura
Tidsskrifter fra Danmark
Etableret i 1871
Mark IV (kampvogn)

Mark IV udviklet og benyttet under 1. verdenskrig. Mark IV var en videreudvikling af den første britiske kampvogn Mark I og blev taget i brug i 1917 (de mellemliggende versioner Mark II og III var træningskampvogne). I forhold til forgængeren havde Mark IV en række forbedringer af bl.a. pansringen og placeringen af brændstoftanken. Der blev bygget i alt 1.220 eksemplarer af Mark IV, hvilket gjorde Mark IV til den hyppigste britiske kampvogn under krigen. A de 1.220 eksemplarer var 420 "hanner" (bevæbnet med kanoner og maskingeværer), 595 "hunner" (bevæbnet med maskingeværer) og 205 ubevæbnede forsyningsvogne.

Mark IV blev anvendt første gang i sommeren 1917 under Slaget ved Messines. Den forblev i tjeneste under resten af krigen. Enkelte eksemplarer blev benyttet af andre nationer efterfølgende.

Se også 
 Tunge britiske kampvogne under 1. Verdenskrig

Eksterne henvisninger 

Kampvogne
Våben fra Storbritannien